NaiveNeuron/SloPal huggingface dataset:
Zelník, Štefan, poslanec NR SR (2011-12-01):
Ďakujem pekne za slovo, vážený pán predseda. Vážený pán kolega poslanec, pán Blanár, chcem vyjadriť súhlas so všetkým, čo si povedal. A chcem sa venovať otázke platov, ktorú si otvoril pri tomto zákone. Áno, treba povedať, že minister zdravotníctva zavádza, ak hovorí, že na mzdy sú vyčlenené peniaze. Totižto ani minister, ani vláda nedisponuje žiadnymi peniazmi, ktoré by mohli ísť na zvýšenie platov. Zdravotnícke zariadenia dostávajú finančné prostriedky od zdravotných poisťovní na základe zmluvných vzťahov. Najskôr by do zdravotných poisťovní museli prísť väčšie zdroje, a tie sa dajú dosiahnuť len tak, že sa zvýši odvod štátu za svojich poistencov aspoň na hodnotu piatich percent. Na túto úpravu má práve dosah súčasná vláda a vládna koalícia. Je nezodpovedné, ak minister zdravotníctva bez adekvátneho navýšenia zdrojov do zdravotných poisťovní dá príkaz riaditeľom, aby lekárom zvýšili platy. Bude to mať za následok rýchlejšie a razantnejšie vytváranie dlhu, čo by po voľbách mohlo vyústiť do všeobecného kolapsu zdravotníctva. Zdravotnícke zariadenie, ktoré dostane peniaze na základe vystavenej faktúry, dostáva peniaze v jednom balíku. V tom sú peniaze na platy, na prevádzku, nákup liekov, špeciálneho zdravotného materiálu. Je to predsa jednoduchá matematika. Ak z toho istého balíka použijem väčšiu časť na mzdy, zostane mi menej peňazí na ostatné. Je to ohrozenie pacienta, zníženie poskytovania zdravotnej starostlivosti a v konečnom dôsledku to môže vyústiť do celkového kolapsu zdravotníctva ako takého. Ďakujem.
Sulík, Richard, predseda NR SR (2011-09-14):
Ďakujem. Chce zaujať stanovisko navrhovateľ? Ehm... Spravodajca? Nie. Ďakujem. Prerušujem rokovanie o tomto bode programu a vyhlasujem štvorminútovú prestávku. O 11.40 hodine budeme hlasovať o doteraz prerokovaných bodov, je to deväť bodov. (Prestávka.) (Po prestávke.)
Šimko, Jozef, poslanec NR SR (2020-10-20):
Ďakujem pekne. Vážený pán minister, vážený pán predsedajúci, ja som si pozorne vypočul pána, pána predkladateľa, pána exministra, ale, dámy a páni, vôbec uvažujme nad jednou vecou, mala byť minimálna mzda v roku 2020 až 656 eur. Bolo to odsúhlasené ešte v minulom volebnom období. Pán Richter, teda, pardon, pán Krajniak presadil 623 eur, teda to navrhuje. Pri všetkej úcte, ale mám taký pocit, že niekto si to neuvedomuje, čo to je 623 eur, keď z toho odpočítame dane, ktoré v podstate musí ten, ten pracujúci teda zaplatiť, koľko mu toho vlastne ostane. Ale na druhej strane, ako hovorí pán Richter, dámy a páni, 8,3 mil. eur sa stiahnu za príspevky za sobotu, 13 mil. za nedele, 26,6 mil. na nočné šichty. To znamená, že teoreticky jeden občan, jeden zamestnanec za rok, za celý rok dostane menej platu o 574 eur. Dámy a páni, to nie je po kostolnom poriadku, pretože tí zamestnanci potrebujú z dačoho žiť. Vôbec si uvedomujete, že teoreticky tá minimálna mzda v Slovenskej republike je ešte pod hranicou chudoby? A to si naši politici neuvedomujú? Takže v každom prípade treba sa nad týmto zamyslieť, a ako hovoril pán minister, exminister, tak ja by som navrhoval tento zákon stiahnuť z rokovania, pretože tento zákon je nepripravený. Pán minister Krajniak, ja vám neodpustím jednu vec. Vy ste v podstate ako minister menovali do funkcie riaditeľky Okresného úradu práce v Rimavskej Sobote osobu, ktorú sme my poslanci Banskobystrického samosprávneho kraja pred dvoma rokmi odvolali za to, že bila svojich zamestnancov a bila klientky v domove sociálnych služieb. Toto vám v živote, pán minister, ja ako primátor Rimavskej Soboty, vám to v živote neodpustím. Ďakujem pekne.
Glváč, Martin, podpredseda NR SR (2017-02-14):
Pán poslanec Simon.
Zs. Simon, minister pôdohospodárstva SR: (2005-03-16):
Vážený pán predsedajúci, vážené panie poslankyne, vážení páni poslanci, obraciam sa na vás so žiadosťou o prerokovanie predloženého návrhu zákona a jeho podporu. Ďakujem vám veľmi pekne.
Fedor, Martin, poslanec NR SR (2013-09-25):
V rozprave k tomuto bodu nevystúpil žiaden pán poslanec ani poslankyňa, preto, prosím, dajte hlasovať o návrhu uznesenia tak, ako ho navrhol výbor pre obranu a bezpečnosť.
J. Laššáková, poslankyňa: (2010-02-03):
Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 9. februára 2010.
Laššáková, Jana, podpredsedníčka NR SR (2015-03-11):
Pán poslanec Martinák, nech sa páči.
Laššáková, Jana, podpredsedníčka NR SR (2012-06-29):
Pán poslanec Jasaň, nech sa páči.
Laurenčík, Milan, podpredseda NR SR (2020-05-14):
S reakciou, pán poslanec Štefan Kuffa.
Valocký, Jozef, poslanec NR SR (2019-10-15):
Termín hlasovania zajtra o jedenástej.
I. Šulaj, poslanec: (2003-10-21):
Ďakujem za pozornosť. Asi veľa z vás neplatí dane, tak to som veľmi rád, že vás to až tak veľmi nezaujalo. Z. Martináková, podpredsedníčka NR SR: Ďakujem, pán poslanec, vyhlasujem všeobecnú rozpravu za skončenú, pán minister, chcete sa vyjadriť k tomu, čo odznelo v rozprave? Pán spravodajca, nech sa páči. Zs. Komlósy, poslanec: Ďakujem pekne. Môžeme pristúpiť... Vzhľadom na to, že pán kolega Šulaj síce už naznačil niektoré problémové body v návrhu zákona, v novelizácii zákona aj v súvislosti s inými, napríklad s návrhom zákona o dani z príjmu nenavrhol žiadne uznesenie, iné uznesenie, ako budem ja navrhovať, čiže môžeme pristúpiť k hlasovaniu a to k hlasovaniu o postúpení do druhého čítania, kde odporúčam, aby Národná rada sa uzniesla podľa § 73 ods. 3, písm. c) rokovacieho poriadku na tom, že odporučí tento návrh prerokovať v druhom čítaní. Z. Martináková, podpredsedníčka NR SR: Ďakujem, pán poslanec, prerušujem rokovanie o tomto bode programu. O 17.00 hodine sme odsúhlasili hlasovanie o bodoch programu, ktoré sa prebrali do tejto chvíle, poprosím predsedov poslaneckých klubov, aby v priebehu piatich minút zabezpečili účasť poslancov na hlasovaní. O päť minút budeme, dámy a páni, hlasovať o návrhoch zákonov, ktoré sme doteraz prerokovali. (Prestávka 5 minút.)
Grendel, Gábor, podpredseda NR SR (2020-07-24):
Ešte raz, nepočul som vás.
Danko, Andrej, predseda NR SR (2020-02-21):
Ďakujem. Poslanec Ivan.
Pčolinský, Peter, poslanec NR SR (2017-12-07):
Ďakujem pekne. Pán minister, tiež to neberte osobne, však viete, že ja vás mám celkom rád, dá sa s vami normálne baviť, ale čo čakáte, že vás budeme chváliť, opozícia? Však jasné, že budeme kritizovať, jasné, že sa budeme sťažovať, jasné, že budeme poukazovať na to, že to nie je zlé. Však hádam nečakáte, že vás budeme chváliť? To je jedna vec. A druhá vec. No, spomínali ste tu, že Kauflandy a reťazce a neviem čo. A čo s tým nič nerobíte? Od roku 2004, odkedy sme v tej Európskej únii, ktorá za to všetko môže, to je 14 rokov, 13 rokov, veď 10 rokov vládnete vy, vaša strana! Desať rokov posledných vládnete vy! Od 2012 až 2016 ste vládli sami, úplne sami, mohli ste robiť, čo len chcete a čo ste urobili? Za tie štyri roky dokopy nič a pred voľbami ste prišli s nejakými sociálnymi balíčkami. Veď ako, vy máte tú moc, nie opozícia, vy máte tú moc, ak vám vadí nejaký agrobarón, ak vám vadí nastavenie, aké je, ak viete, že v tých Kauflandoch a v Tescách a neviem kde sa tam predáva sajrajt, treťotriedny tovar, ktorý v západnej Európe vyhadzujú, ale u nás sa to predáva veselo, veď s tým niečo urobte! Veď vy vládnete, nie my, vy vládnete. Čiže ja by som skôr privítal, že keď, nebuďte prekvapený, že keď sa niekto postaví a vás kritizuje, veď je to normálne, veď je to štandardná opozično-koaličná politika, hej? Ale nevyhovárajte sa na neviem čo, na reťaze, nevyhovárajte sa na Kaníka, že, preboha, však Kaník, ja už ani neviem, že ten chlap existuje, to je úplná mŕtvola politická, ale ešte stále vy máte tendenciu sa vyhovárať na obdobia Dzurindových vlád a Radičovej vlády... (Prerušenie vystúpenia časomerom)
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 144 poslancov, hlasovalo 76 za, 1 proti, 66 sa zdržalo, 1 nehlasoval. Národná rada schválila vládny návrh zákona o kolektívnom investovaní. Nasleduje hlasovanie o návrhu uznesenia k Programu stability Slovenskej republiky na roky 2011 až 2014 (tlač 337). Dávam slovo predsedovi výboru pre financie a rozpočet poslancovi Jozefovi Kollárovi, aby hlasovanie uviedol.
Paška, Pavol, predseda NR SR (2013-10-23):
Hlasujeme. (Hlasovanie.) 139 prítomných, 79 za, 34 proti, 26 sa zdržalo. Návrh zákona do druhého čítania sme schválili. Ďalej.
Cmorej, Peter, poslanec NR SR (2021-09-28):
(Rečník sa obrátil na navrhovateľku: „Ešte kartičku vám vrátim, nech sa páči.“ ) Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu návrhu zákona, ktorý je uvedený pod tlačou 665. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. No, žiaľ, mám pocit, že tento zákon ale nespĺňa to, čo je deklarované, nespĺňa pomoc ženám. Preto v zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona vráti jeho navrhovateľovi na dopracovanie. V prípade neschválenia tohto procedurálneho návrhu navrhujem, aby sa Národná rada uzniesla, že nebude pokračovať v rokovaní o návrhu zákona. V prípade, že sa Národná rada rozhodne prerokovať návrh zákona v druhom čítaní, v súlade s rozhodnutím predsedu Národnej rady č. 695 zo 6. septembra 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky, výbor pre financie a rozpočet, výbor pre sociálne veci, výbor pre zdravotníctvo a výbor pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do tridsiatich dní a v gestorskom výbore do tridsaťdva dní. Prosím, pán predsedajúci, otvorte všeobecnú rozpravu, do ktorej sa hlásim ako druhý.
Hort, Milan, podpredseda NR SR (2011-12-02):
Vážení dvaja poslanci, vážená pani ministerka, vážení technici, otváram teraz už definitívne štvrtý rokovací deň 26. schôdze Národnej rady Slovenskej republiky. Ospravedlnenie z rokovania z dnešného dňa neevidujem, a preto pristúpime podľa schváleného programu k druhému čítaniu o vládnom návrhu zákona o uznávaní a výkone rozhodnutí, ktorými sa ukladá trestná sankcia nespojená s odňatím slobody alebo probačné opatrenie na účely dohľadu v Európskej únii . Vládny návrh zákona je uverejnený ako tlač 498 a spoločnú správu výborov máte ako tlač 498a. Vítam pani ministerku spravodlivosti Slovenskej republiky Luciu Žitňanskú na našom rokovaní a prosím ju, aby vládny návrh zákona odôvodnila. Nech sa páči, pani ministerka.
Šebej, František, poslanec NR SR (2014-10-16):
Ďakujem pekne. Pripomínam kolegom, že o 12. bude zahraničný výbor, ktorý zasadne ako gesčný výbor k vládnemu materiálu tu v miestnosti č. 183. Ďakujem.
M. Sabolová, poslankyňa: (2008-02-08):
Aj keď ide o dlhodobo zanedbávaný proces, pýtam sa, pán poslanec, ste 20 mesiacov už vo vláde, pol volebného obdobia je za vami, prečo ste to neurobili? Druhá moja poznámka je, nič vám nebránilo v štátnom rozpočte na rok 2007 a 2008 navýšiť prostriedky tak, aby sa boli mohli doplniť títo dvaja pracovníci, aby boli štyria tí pracovníci na fonde. A preto, aby sa zlepšila kontrola, prípadne aby mali dosah aj pri presune kompetencií samosprávy, nebolo treba zväčšiť počet, zvýšiť počet členov. Bolo treba urobiť možno nové prerozdelenie na to, aby zástupca z týchto samosprávnych inštitúcií tam mal svoje primerané postavenie. Takže nič vám nebránilo, aby ste mohli konať doteraz, a nič nebránilo, aby sa táto novela mohla dostať do riadneho legislatívneho procesu za 20 mesiacov vlády tohto predsedu Roberta Fica. Ďakujem pekne.
Rošková, Ľubica, poslankyňa NR SR (2012-12-05):
Ďakujem pekne. V rozprave vystúpili traja páni poslanci, bol podaný jeden pozmeňujúci návrh. Najprv, pán predseda, budeme hlasovať o bodoch spoločnej správy 1 až 4 spoločne s odporúčaním gestorského výboru schváliť ich.
Glváč, Martin, podpredseda NR SR (2018-10-19):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Osuský, nech sa páči.
Jurinová, Erika, podpredsedníčka NR SR (2013-12-16):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Preto pýtam sa, kto sa chce prihlásiť do rozpravy ústne? A hlási sa zároveň pán navrhovateľ. Hlási sa ešte niekto do rozpravy k týmto dvom zákonom? Nie, uzatváram možnosť prihlásiť sa do rozpravy. Nech sa páči, pán navrhovateľ, máte slovo.
Viskupič, Marián, poslanec NR SR (2020-03-25):
Ďakujem za slovo. Chcem informovať a poprosiť členov výboru pre financie a rozpočet, že sa stretneme v miestnosti č. 31 17.10. Ďakujem pekne.
Danko, Andrej, predseda NR SR (2017-05-18):
Prosím, prezentujme sa a hlasujeme. (Hlasovanie.) Prítomných 126 poslancov, za 81, proti 45. (Potlesk.) Konštatujem, že Národná rada po opätovnom prerokovaní schválila novelu zákona č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá, vrátenú prezidentom Slovenskej republiky. Ďalej budeme hlasovať o návrhu uznesenia k Správe o výsledku hospodárenia Národnej banky Slovenska za rok 2016 (tlač 486). Prosím povereného člena z výboru pre financie a rozpočet poslanca Radovana Baláža, aby uviedol hlasovanie.
I. Mikloš, podpredseda vlády a minister financií SR: (2004-10-26):
Ide teda znovu o to, že táto novela umožňuje zahraničným zástupcom priamy nákup tovaru oslobodeného od dane z pridanej hodnoty, v tomto prípade liehu, v daňových skladoch. Teda mení doterajší systém následného vrátenia dane na priamy, ktorý je administratívne menej náročný a je v súlade s európskymi smernicami. Ďakujem pekne.
Blaha, Ľuboš, podpredseda NR SR (2024-02-28):
Pán poslanec Peter Pollák.
Lehotský, Tomáš, poslanec NR SR (2021-11-12):
Pán predsedajúci, dajte, prosím, hlasovať o návrhu uznesenia Národnej rady Slovenskej republiky, ktorý predložil podpredseda Národnej rady Slovenskej republiky Juraj Blanár.
P. Paška, predseda NR SR: (2009-05-20):
Prerokovali sme návrh, ktorý predložila skupina poslancov, len chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členom je potrebný súhlas nadpolovičnej väčšiny všetkých poslancov, to znamená, najmenej 76 poslancov musí vysloviť takýto súhlas alebo nedôveru. Teraz poprosím spoločného spravodajcu, ktorým je pán poslanec Šaško, aby uviedol hlasovanie o návrhu uznesenia.
Drdul, Dominik, poslanec NR SR (2022-02-03):
Ďakujem veľmi pekne, vážený pán predsedajúci, dovoľte, aby som podľa § 73 ods. 1 rokovacieho poriadku Národnej rady vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a v gestorskom výbore do 32 dní od jeho prerokovania v prvom čítaní. Zo znenia návrhu zákona je zrejmý jeho účel. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte rozpravu, do ktorej sa zároveň hlásim.
Vašečka, Richard, poslanec NR SR (2020-12-09):
Hlasovať, dohodli sme sa, že budeme hlasovať v balíku, takže keď budem hlasovať o prvom čítaní skrátených legislatívnych návrhov, tak aj o tomto, čiže ihneď.
Kažimír, Peter, poslanec NR SR (2010-08-11):
Ďakujem veľmi pekne. Ja len na otázku pána Beblavého. Ono to funguje totiž tak, ak by sme odsúhlasili pôžičku Grécku, tak celý projekt trvá naozaj tri roky a pozostáva zo štvrťročných splátok. To znamená každý štvrťrok sa vypracováva správa, ktorú hodnotia ministri financií zoskupení v eurozóne a jednohlasne rozhodujú o tom, že poskytujú ďalšiu tranžu. Ten najbližší dátum je naozaj 7. september, tak sa potom stane každé tri mesiace. To znamená, že v každom momente, každý ten štvrťrok, krajina, ktorá požičiava, má možnosť pri momente, ak Gréci nebudú plniť podmienky, zablokovať platenie ďalšej tranže. Takže to nemá súvis s tou prvou správou, o ktorej sme hovorili a kde samozrejme, do tej prvej etapy boli nasúkané také tie najhorúcejšie zemiaky, tie najťažšie témy, ktoré Gréci museli splniť a ktoré budú vyhodnotené 7. septembra najneskôr a na chodbách komisie ich budete mať už po 19. auguste, čiže sa k nim budeme spoločne vedieť dostať. Ďakujem.
Kondrót, Maroš, poslanec NR SR (2012-07-27):
Ďakujem pekne, pani predsedajúca, chcem sa poďakovať všetkým kolegom, ktorí si dali čas a námahu a venovali sa tomuto návrhu zákona. Ďakujem za príspevky, ktoré boli prednesené aj oddiskutované, a takisto ako pri parlamentnej tlači 66 po dohode s parlamentnou legislatívou si dovoľujem navrhnúť, aby sme aj o parlamentnej tlači č. 67, čiže o tomto návrhu zákona, hlasovali v utorok o 11.00 hodine. Ďakujem pekne.
Paška, Pavol, predseda NR SR (2013-05-14):
Hlasujeme o bodoch 1 až 6 zo spoločnej správy. Odporúčanie je schváliť ich. (Hlasovanie.) 142 prítomných, 93 za, 1 proti, 48 sa zdržalo. Tieto body sme schválili.
P. Hrušovský, predseda NR SR: (2005-06-23):
(Hlasovanie.) 142 prítomných, 140 za, 2 sa zdržali. Návrh sme schválili. Prosím ďalší návrh.
Pellegrini, Peter, predseda NR SR (2014-11-26):
Ďakujem. Pán poslanec Brocka, chcete reagovať? Nech sa páči. Zapnite, prosím, mikrofón pánovi poslancovi Brockovi.
B. Bugár, podpredseda NR SR: (2006-02-02):
L. Polka, poslanec: Ďakujem pekne, pán podpredseda. Ďakujem pekne, pán minister. Ťažko dať doplňujúcu otázku, keď sa v tejto oblasti to stretlo s takýmto výsledkom. Myslím si, že by sme mali zvážiť, aký zmysel majú zákony a kvantá papierov na podávanie majetkových priznaní, keď sa po čase zistí, že žiaden policajt nemá nijaký nadmerný nadštandardný majetok alebo nadštandardné príjmy. Myslím si, že tí policajti, ktorí boli zadržaní asi pred mesiacom, alebo aj policajti aj colníci, ktorí boli zadržaní a sú predmetom vyšetrovania, na colnom priechode, myslím, že Vyšné Nemecké, asi mali niečo nadštandardné, keď to nie je v majetkových priznaniach. Zrejme treba apelovať na povinnosť nadriadených preveriť hodnoverným spôsobom tie údaje, ktoré sú uvedené v majetkových priznaniach. Ak tak nerobia, oni porušujú svoje povinnosti stanovené v zákone 73, resp. v novele zákona o štátnej službe príslušníkov Policajného zboru. Ďakujem pekne, pán podpredseda.
Pellegrini, Peter, predseda NR SR (2023-12-08):
Procedurálny návrh, pani poslankyňa. Procedurálny návrh, pani poslankyňa. Nemáte, ďakujem veľmi pekne. Samozrejme, neviem, ako prebieha ústavnoprávny výbor, nie som zodpovedný za chod a rokovanie, ale budem hovoriť o tom s pánom predsedom výboru. Pán poslanec Dubéci, procedurálny návrh, prosím, nie žiaden komentár, lebo v tomto prípade už vypnem mikrofón.
Pčolinský, Peter, podpredseda NR SR (2022-12-08):
Vážené pani poslankyne, vážení páni poslanci, otváram ôsmy rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali Martin Borguľa, Vladimír Ledecký, Vladimíra Marcinková. Podľa schváleného programu pristúpime k prvému čítaniu o vládnom návrhu zákona o akreditácii orgánov posudzovania zhody . Vládny návrh zákona je uverejnený ako tlač 1276. Návrh na jeho pridelenie na prerokovanie výborom je v rozhodnutí č. 1344. Prosím podpredsedu vlády Slovenskej republiky Štefana Holého, aby návrh zákona uviedol.
Šefčík, Marek, poslanec NR SR (2023-06-21):
Ďakujem pekne za slovo. Nejdem hodnotiť ani jednu dámu, ani druhú dámu. Pán poslanec Dostál to nejakým spôsobom hodnotil v druhej časti svojej rozpravy, ale ja by som sa chcel vyjadriť k tej úvodnej časti, kde obvinil OĽANO z toho, že my nejakým spôsobom lámeme rokovací poriadok, tak ja mu chcem pripomenúť, že úplne normálne funguje v demokracii, že sa prerokujú nejaké zákony a potom sa o nich hlasuje. A normálne sa vyjadrí demokratický názor. SaS-ka mohla hlasovať za, proti, bolo to desiatky, boli to desiatky zákonov, o ktorých sme síce rokovali nie hodiny, ale dni, týždne, a vy ste nám potom zabránili hlasovať o tých zákonoch. To bolo na májovej schôdzi. Je falošné teraz z vašej strany vyplakávať, že sme schválili teraz v prvom čítaní tie zákony a na konci schôdze chceme mať druhé čítania k nim, pretože mohli ste úplne v pohode v máji nás nechať hlasovať o tých zákonoch, niektoré by prešli, niektoré by neprešli, podľa toho, ako by sa demokraticky tento parlament rozhodol a teraz by sme ich mali normálne v druhom čítaní. Ja som zvyknutý na to, že vy, pán poslanec Dostál, vystupujete vecne. No ale toto, toto je podľa mňa taká falošnosť, že na jednej strane nám niečo vyčítate a na druhej strane nás nedemokraticky, naše zákony zarežete tesne pred hlasovaním. Ďakujem.
Kollár, Boris, predseda NR SR (2023-06-14):
Bude reagovať pán poslanec Mičovský, nech sa páči.
Hrušovský, Pavol, predseda NR SR (2011-10-21):
Hlasujeme. (Hlasovanie.) 145 prítomných, 86 za návrh, 2 proti, 57 sa zdržalo. Národná rada Slovenskej republiky návrh zákona schválila. Pán poslanec Muránsky, boli ste poverený výborom pre pôdohospodárstvo a životné prostredie, aby ste Národnej rade predložili návrhy hlasovaní k prerokovávanému vládnemu návrhu zákona o niektorých opatreniach na úseku environmentálnej záťaže, ktorý, zákon, prerokovávame ako tlač 470. Prosím, aby ste predložili návrhy hlasovaní. (Hlasovanie o vládnom návrhu zákona o niektorých opatreniach na úseku environmentálnej záťaže a o zmene a doplnení niektorých zákonov , tlač 470.)
Počiatek, Ján, minister dopravy, výstavby a regionálneho rozvoja SR (2013-05-16):
Ďakujem za slovo. Vážený pán predseda, vážený pán poslanec, v tomto prípade ide typický občianskoprávny spor medzi dvomi rovnocennými účastníkmi konania. Vzhľadom na to, že v Slovenskej republike vykonávajú súdnictvo nezávislé a nestranné súdy, a to na všetkých stupňoch oddelene od iných štátnych orgánov, nebolo by vhodné, aby som – a teraz teda zastupujem ministra spravodlivosti – z pozície ministra spravodlivosti verejne komentoval spor, ktorý navyše ešte nebol právoplatne rozhodnutý. V súvislosti s vašou otázkou si však dovoľujem upriamiť vašu pozornosť na pripravované zmeny v oblasti civilného práva procesného. Vo všeobecnosti možno tvrdiť, že právna úprava inštitútu doručovania, tak ako je nastavená v súčasnosti, môže spôsobovať prieťahy v súdnom konaní. Platná právna úprava efektívnym spôsobom vyriešila doručovanie právnickým osobám a fyzickým osobám – podnikateľom zavedením prísnej fikcie doručenia. Takéto opatrenie u fyzických osôb nepodnikateľov by však nebolo vhodné, preto sa v novej právnej úprave bude vychádzať z inštitútu náhradného doručenia. Súčasná právna úprava sa totiž spája so zdĺhavým a finančne náročným zisťovaním pobytu účastníkov, pričom táto prax je nejednotná a neefektívna. Preto v rámci rekodifikácie civilného práva procesného plánujeme upraviť spôsob zisťovania pobytu účastníka, ktorému sa nepodarilo doručiť súdne zásielky na jeho adresu alebo na adresu jeho registrovaného pobytu. Ak takýto postup nebude viesť k zisteniu pobytu účastníka, treba jasne uviesť, akú osobu možno takémuto účastníkovi ustanoviť za opatrovníka na doručovanie. Bude potrebné akcentovať zodpovedný prístup fyzických osôb k plneniu povinností vyplývajúcich z právnych noriem o hlásení a evidencii obyvateľov, nakoľko je potrebné určitým a účinným spôsobom preniesť na občanov zodpovednosť za to, že im nemožno doručiť písomnosti na adrese ich registrovaného pobytu podľa osobitného predpisu. Cieľom novej právnej úpravy civilného procesu je vytvoriť také procesnoprávne inštitúty, ktoré umožnia čo najviac sa priblížiť ideálu rýchlej a spravodlivej ochrany práv a právom chránených záujmov účastníkov konania za predpokladu zodpovedného prístupu subjektov civilného procesu k súdnemu konaniu. Ďakujem za slovo. Skončil som.
Jurinová, Erika, podpredsedníčka NR SR (2013-09-10):
Ďakujem. Do rozpravy je posledný rečník pán Jozef Viskupič. Dáme mu ešte priestor. Pán poslanec, aké dlhé vystúpenie budete mať? (Reakcia z pléna.) Desať minúť. To bude chcieť záverečné slovo ešte pán minister. Necháme to na zajtra. Ďakujem vám všetkým veľmi pekne. Prajem pekný večer. Stretneme sa teda ráno o 9.00 hodine. Budeme pokračovať posledným prihláseným rečníkom k tomuto zákonu. Tak ešte raz, pekný večer. (Prerušenie rokovania o 19.00 hodine.)
Madej, Róbert, poslanec NR SR (2012-12-18):
Ďakujem veľmi pekne. Vážený pán poslanec Štefanec, citovali ste tú istú globálnu správu o konkurencieschopnosti, ktorú vydalo Svetové ekonomické fórum a ktorú som na úvod tejto diskusie citoval aj ja. Súhlasím s vami, že Slovensko je na 140. mieste v oblasti dôveryhodnosti súdnictva podľa tejto správy. Čo nesúhlasím, a to som aj na úvod uviedol, je, že komu túto skutočnosť môžeme klásť za vinu. Vy ako politici, možno každý z nás, si každý týždeň pozriete prieskumy verejnej mienky ohľadne dôveryhodnosti politikov a pozeráte si preferencie jednej alebo druhej politickej strany a dúfate alebo nedúfate, že to tak vo voľbách dopadne. Prečo to hovorím? Pretože prieskumy verejnej mienky reagujú na určitý uplynulý stav, na nejaké obdobie, krátke obdobie pred zberom týchto údajov. Presne o tom je aj táto globálna správa o konkurencieschopnosti, kde zber dát a údajov bol vo februári až apríli roku 2012. Keď táto správa vyhodnocuje dôveryhodnosť súdnictva a keď táto správa súčasne vyhodnocuje aj dôveryhodnosť politikov, tak ja sa vás pýtam, za aké obdobie vyhodnocuje dôveru ľudí k politikom a dôveru ľudí k súdnictvu. Odpoviem si sám, pretože vy buď tú odpoveď nechcete počuť, alebo nechcete pochopiť. Táto správa predsa reaguje na minimálne ten dvojročný vývoj pravicovej vlády ministerky Žitňanskej a premiérky Radičovej, ktorí urobili aj so súdnictvom to, čo urobili. Táto správa a dôveryhodnosť reaguje na vaše obdobie. Toto si musíte priznať!
Hlina, Alojz, poslanec NR SR (2013-12-17):
Ďakujem pekne. Škoda, lebo ja som chcel vystúpiť, no skúsim vyextrahovať, že som chcel povedať, že my naozaj niekedy, mám pocit, že nerozumieme, o čom hovoríme. A v zásade to dobre povedal pán Sulík, my naozaj tuná neprekračujeme rubikony, že teraz ideme schvaľovať, že či interrupcie áno, alebo nie, kedy, my nehovoríme, že či sterilizácie áno, alebo nie, my hovoríme, že to, čo už je, tak nech je dostupné. Len potom ma napadlo také slovo, že či to neni aj výrazom určitého sebectva, lebo sa tu nemusíme hrať, pre niekoho sú naozaj tie interrupcie, už nech z akýchkoľvek dôvodov tam ide (rečníkovi zazvonil telefón); ale ospravedlňujem sa, mám nový telefón, neviem ho ešte ovládať; že výrazom, výrazom takého sebectva, lebo pre niektorých to je fakt nedostupné, absolútne nedostupné a my to tu zabalíme pod pláštik pomaly aktu stvorenia a božieho diela. Ale nikto tú tému, ťažkú tému neotvára, my hovoríme o dostupnosti pre ľudí, pre ktorých je to fakt nedostupné, to si nemusíme hovoriť. A preto ja to nerád hovorím, ale bojím sa, že či to, či si to tí ľudia uvedomujú, že či nehovorí z nás, niekto by tak mohol sa na to pozrieť, že ohromné sebectvo. Ohromné, ale úplne obludné sebectvo v tom, že ja nedoprajem niekomu, ktorý viem, že na to nemá šancu, nebudem analyzovať prečo. Ale nemá a je tu možné urobiť to dostupným aj pre ľudí, pre ktorých to momentálne nie je dostupné, a hovoríme o niečom úplne inom. Nedá sa to, neviem sa vtlačiť, ale to sebectvo mi tam pasuje. Ďakujem.
Figeľ, Ján, podpredseda NR SR (2013-02-07):
Na vystúpenie pána ministra sú dve faktické poznámky, končím možnosť. Nech sa páči, Zsolt Simon.
Danko, Andrej, predseda NR SR (2019-03-27):
Ďakujem. Faktická, pán poslanec Bublavý.
P. Paška, predseda NR SR: (2007-06-29):
Poprosím teraz predsedu výboru pána poslanca Nagya, aby nás informoval o priebehu prerokovania správy vo výboroch.
Jurinová, Erika, podpredsedníčka NR SR (2015-04-21):
Pán poslanec Martvoň.
T. Cabaj, podpredseda NR SR: (2009-09-10):
Chcem sa spýtať, pani spravodajkyňa, chcete sa vyjadriť v rozprave. Ďakujem pekne. Prerušujem rokovanie o tomto bode programu. Panie poslankyne, poslanci, skôr ako ukončím dnešný rokovací deň, chcem vás informovať, že podľa schváleného programu zajtra ráno začíname správou o stave a vývoji finančného trhu za rok 2008. Predkladá guvernér Národnej banky, takisto podľa vykonanej zmeny v programe potom nasledujú body 71, 2, 3 a to je vládny návrh zákona v druhom čítaní o šľachtení a plemenitbe, vládny návrh zákona v druhom čítaní o pôsobnosti orgánov štátnej správy pri poskytovaní podpory v pôdohospodárstve a rozvoji vidieka, vládny návrh zákona v druhom čítaní o nájme poľnohospodárskych pozemkov, poľnohospodárskeho podniku a lesných pozemkov. Tieto návrhy v zmysle schváleného programu predloží minister pôdohospodárstva. A potom, samozrejme, budeme pokračovať v tých poslaneckých návrhoch tak, ako je to v bodoch programu. Ďakujem veľmi pekne. Končím 3. rokovací deň 40. schôdze Národnej rady. Prajem príjemnú dobrú noc všetkým vytrvalcom. Pokračujeme ráno o 9.00 hodine. (Prerušenie rokovania o 19.01 hodine.)
Hrušovský, Pavol, predseda NR SR (2011-10-18):
Hlasujeme o návrhu. (Hlasovanie.) 148 prítomných, 79 za, 3 proti, 66 sa zdržalo. Návrh sme schválili. Prosím ďalší návrh.
B. Bugár, podpredseda NR SR: (2002-03-14):
(Hlasovanie.) Prítomných je 93 poslancov, za 87, zdržalo sa 5, nehlasoval 1. Konštatujem, že prvý návrh poslanca Ferkóa bol prijatý. B. Ferkó, poslanec: Teraz ideme hlasovať o mojom druhom návrhu k § 47. To znamená o zmene účinnosti. Dajte o tom hlasovať.
Mičovský, Ján, poslanec NR SR (2014-04-01):
Pätnásť.
Žiga, Peter, podpredseda NR SR (2024-09-10):
Pán poslanec, preruším vás teraz, lebo ste podali tento procedurálny návrh. Chcem sa opýtať, vy ste na základe dohody z grémia, ktorú sme urobili, podali ste to do podateľne Národnej rady?
Blaha, Ľuboš, podpredseda NR SR (2024-04-17):
Pán poslanec Tomáš Valášek.
Laurenčík, Milan, podpredseda NR SR (2021-11-11):
Na vaše vystúpenie evidujem päť faktických poznámok. Končím možnosť prihlásiť sa. Ako prvý vystúpi pán poslanec Marian Kotleba. Pán poslanec Kotleba, predtým, ako vystúpite, vás poprosím, aby ste si dali respirátor. Vráťte čas pánovi poslancovi.
R. Kaliňák, poslanec: (2004-03-11):
Z tohto dôvodu som sa rozhodol, že podám pozmeňujúci návrh, kde k osobám s osobitným postavením navrhujem, aby sme doplnili v § 34 ods. 1 zákona písmeno f), kde osobou s osobitným postavením bude prokurátor okrem prokurátora Úradu špeciálnej prokuratúry, ktorý musí byť preverený na základe osobitného zákona. To je v skratke všetko. Ďakujem pekne.
Danko, Andrej, podpredseda NR SR (2024-09-11):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládeže a šport, poslancovi Habánikovi.
Novotný, Viliam, poslanec NR SR (2011-06-29):
Ďakujem pekne. Vážený pán predsedajúci, dajte, prosím, hlasovať o návrhu uznesenia, ktoré je súčasťou spoločnej správy, v ktorom sa píše, že Národná rada konštatuje, že petícia spĺňa všetky náležitosti a ustanovenia, ktoré spĺňať má, že Národná rada berie na vedomie Petíciu vyhlásenú Slovenskou komorou sestier a pôrodných asistentiek a že Národná rada žiada vládu dôsledne plniť úlohy uvedené v časti B uznesenia vlády Slovenskej republiky č. 386/2011.
Senko, Ján, poslanec NR SR (2014-01-29):
Ďakujem za slovo. Pán poslanec, cením si slová a názor, ktorý ste vyslovili v tej svojej prvej časti vystúpenia. Myslím si, že nevyriešené veci, neobjasnené veci, vyslovované polopravdy či nepravdy a ich zneužívanie na politikárčenie, práve tie prispievajú k radikalizácii spoločnosti, o ktorej ste aj vy hovorili. Zrejme aj mnohí z poslancov, ktorí nežijú v sídlach s bezprostredným osídlením neprispôsobivého obyvateľstva, nevedia, o čom súčasná situácia v týchto sídlach je. A práve preto treba veľmi citlivo zvažovať aj také situácie, aká sa stala možno v Moldave nad Bodvou, a všetkých zásahov Policajného zboru, ktoré idú v prospech vyriešenia trestnej činnosti. Ľudia už majú dosť problémov s tzv. malou kriminalitou. Dosť majú už problémov s neprispôsobivým obyvateľstvom a spôsobom ich života, ktorý zasahuje do ich bezprostredného života. A práve táto schôdza a to, od čoho sa vy chcete dištancovať a dostať to do úplne inej polohy, a síce do polohy, že sa tu zneužíva postavenie ombudsmanky, nie je pravdivé, pretože v návrhu, aj v návrhu na uznesenie, aj v tom, prečo ste zvolali schôdzu, sa hovorí, že došlo k porušeniu základných práv a slobôd fyzických osôb, a síce policajným... (Prerušenie vystúpenia časomerom.)
Bublavý, Dušan, poslanec NR SR (2017-05-11):
Pán podpredseda, dajte hlasovať o návrhu zákona ako o celku s odporúčaním gestorského výboru schváliť.
Pellegrini, Peter, predseda NR SR (2015-02-04):
Prezentujme sa a hlasujeme. (Hlasovanie.) Prítomných 135 poslancov, za hlasovalo 129, proti bol 1 poslanec, zdržalo sa 5 poslancov. Tento návrh sme schválili.
Vašečka, Richard, poslanec NR SR (2012-06-27):
Ďakujem, ja len krátko. Pán Galko, ja s vami súhlasím. A práve si myslím, že to združovanie tej spoločnosti je práve aj v tom tlaku, že sa ten tlak vyvinul a prejavil sa aj cez zástupcov v parlamente. Takže myslím, že v tomto sa zhodneme. Ďakujem.
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 132 prítomných, 78 za, 2 proti, 52 sa zdržalo. Konštatujem, že sme tento návrh schválili. Budeme pokračovať, ďakujem, pán spravodajca, budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 250/2012 o regulácii v sieťových odvetviach, tlač 292. Prosím spravodajkyňu z výboru pre hospodárske záležitosti poslankyňu Andreu Szabóovú, aby uviedla hlasovanie, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 292.)
Kadúc, Miroslav, poslanec NR SR (2015-03-12):
Ďakujem za odpoveď. Som si vedomý, že toto je otázka v širšom kontexte, teda je treba viac času. Ale ja som smeroval vám aj inú otázku a tú sa pokúsim položiť teraz, pretože s tým súvisí. V tejto chvíli podľa pána premiéra, ak som správne pochopil, možno očakávať príjem od Slovenských elektrární alebo od Enelu cca 300 mil. Predstavme si ideál..., za to, čo majú vrátiť, zjednodušene. Predstavme si situáciu, že by tie peniaze sme mali už teraz, že Enel nebude sa vzpierať a vráti tých 300 mil. Viete si predstaviť, že takýto neočakávaný príjem alebo niečo podobné, pre mňa to bol neočakávaný príjem, môže spôsobiť zníženie daní alebo odvodov?
P. Hrušovský, predseda NR SR: (2005-10-28):
Nech sa páči, pán poslanec. B. Opaterný, poslanec: Ďakujem. O bode číslo 9 nebudeme hlasovať, pretože bol schválený bod číslo 8. Teraz pristúpime k hlasovaniu o pozmeňujúcom návrhu pani poslankyne Majdovej.
Kollár, Boris, predseda NR SR (2021-10-26):
Teraz v rozprave vystúpi pani poslankyňa Zemanová, ale predtým ešte sa prihlásil o slovo pán minister.
Lehotský, Tomáš, poslanec NR SR (2021-05-04):
Ďakujem veľmi pekne. Vážené dámy, vážení páni, dovoľte mi uviesť pozmeňujúci návrh, ktorý dopĺňa zákon o cenných papieroch a investičných službách. Je to veľmi jednoduchý a krátky pozmeňujúci návrh, ktorý aj z dôvodu spresnenia rozširuje subjekty, ktoré môžu poskytovať dlhodobé investičné sporenie a aj u obchodníkov s cennými papiermi. To znamená väčšiu konkurenciu a tým pádom zlepšenie služieb pre klientov. Dovoľte mi teda prečítať plné znenie pozmeňujúceho návrhu. Pozmeňujúci návrh poslancov Národnej rady Slovenskej republiky Tomáša Lehotského, Mariána Viskupiča, Milana Kuriaka a Jozefa Hlinku k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov, teda zákon o cenných papieroch, v znení neskorších predpisov a ktorým sa menia a dopĺňajú niektoré zákony, tlač 435. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúci pozmeňujúci návrh k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony, tlač 435. 1. K čl. I bod 3 V čl. I bod 3 znie: „3. V § 7 ods. 11 v úvodnej vete sa za slovo „prostredníctvom“ vkladajú slová „obchodníkov s cennými papiermi, pobočiek zahraničných obchodníkov s cennými papiermi a iných“.". Ďakujem veľmi pekne.
Blcháč, Ján, poslanec NR SR (2021-05-06):
Ďakujem pekne za obe faktické poznámky. Pani poslankyňa Pleštinská, plne sa stotožňujem s tým, aby z hľadiska súčasnej, súčasnej praxe a aj z hľadiska zistení NKÚ o pozícii hlavných kontrolórov, tak ako sa v správe uvádza, možno nejakým metodickým, metodickým spôsobom alebo nejakým iným spoločne možno s Úradom vládneho auditu vstúpili do tohto procesu, lebo naozaj nepoznám primátora mesta alebo starostu obce, ktorý by chcel vedome niečo, niečo škodiť to tej obci alebo vedome zneužívať verejné zdroje, možno česť výnimkám, aby som bol korektný, ale skôr my vidíme pozíciu hlavného, hlavných kontrolórov ako pomocníkov, ktorí by mali byť pri tejto napĺňaní všetkých služieb, ktoré mesto, obec robí. Takže áno, aj tie naše stavovské organizácie sa takto asi snažia. A musím potvrdiť to, čo povedal pán kolega Ferenčák, že ten vzťah by mal byť vyvážený, ten systém vzájomných bŕzd a protiváh, ako sme si, sme si to vznikli, zvykli nazvať, by tu mal byť a nemalo by sa jednoducho používať na vymáhanie nejakých výsledkov nejakej objektívnej pravdy, nejaké kladivo. Keď mám trošku viac poslancov ako primátor, tak ideme používať kladivo, a nie rozhovor. Tie rozhovory sú v tejto dobe nejako čoraz ťažšie, ako by niektorí boli na inej vlnovej dĺžke, a nie na tej, ktorá by mala byť práve zameraná na službu obyvateľom mesta, obce alebo občanom Slovenska ako takým. Ďakujem pekne.
Kaščáková, Renáta, poslankyňa NR SR (2016-10-20):
Ďakujem. Takisto som presvedčená, že tento zákon nemá všetky náležitosti, ktoré by si zaslúžil, a súhlasím s pánom Viskupičom, že je v ňom množstvo vecí, ktoré by bolo potrebné dopracovať. Je mi veľmi ľúto, že na minulej schôdzi neprešiel náš návrh, aby sme celý zákon zrušili a v zásade sa postarali o nejaké celkové jeho prepracovanie. Bolo by ideálne keby sa ešte podarilo odložiť účinnosť tohto zákona, ale pochybujem, že to legislatívny proces umožní. Ja len zareagujem veľmi krátko na jednu vec z vystúpenia pána Viskupiča, ktorý tam uviedol pojem boj proti developerom. Ono to vyzerá, ako keby tí developeri boli všetci tí zlí, ktorí proste prznia tie naše mestá a bránia ich rozvoju. Áno, sú takí, je veľa odstrašujúcich príkladov, pani poslankyňa nejaké spomínala, asi najvypuklejší je príklad Chorvátskeho Grobu, kde, kde vďaka priam mafiánskym praktikám sa udialo to, čo tam vidíme dnes, že kde namiesto krásneho rozvoja tej obce vidíme rozbité cesty, nárast počtu obyvateľstva, obec zrazu nevie, čo s tým, zničenie identity toho miesta atď., čiže tieto časy tu boli a možno developeri majú takéto nálepky, ale v súčasnosti už sú aj osvietení developeri, ktorí rozumejú pojmu mestský rozvoj, rozvoj územia, a práve takí spolupracovali aj na príprave tohto zákona, ktorý, bohužiaľ, predkladatelia pán Raši a pán Choma trošku pretvorili a predložili ho úplne v pozmenenej verzii, než boli pôvodné predstavy. Preto si myslím, že tento zákon stojí za prepracovanie, verím, že v druhom čítaní sa pozmeňujúcimi návrhmi, ktoré máme, to podarí. Aj my sa budeme o také snažiť a verím, že sa dostane do troška lepšej podoby.
Laššáková, Jana, podpredsedníčka NR SR (2015-11-26):
Páni poslanci, no!
Bugár, Béla, podpredseda NR SR (2011-05-26):
Pani poslankyňa Rošková, nech sa páči.
Pfundtner, Edita, poslankyňa NR SR (2011-06-02):
Pán predseda, upozorňujem, že 9. bod pozmeňovacích a doplňujúcich návrhov pána poslanca Madeja koliduje s 20. bodom čl. I návrhu zákona. O tomto bode preto nebudeme hlasovať.
Hrnčiar, Andrej, podpredseda NR SR (2016-09-20):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. O slovo v súlade s rokovacím poriadkom požiadal navrhovateľ. Nech sa páči, pán poslanec Matovič.
Figeľ, Ján, podpredseda NR SR (2014-09-18):
Na vystúpenie pána poslanca Hlinu sú štyri faktické poznámky. Nech sa páči, s prvou Helena Mezenská.
Ďurica, Ondrej, poslanec NR SR (2022-05-05):
Ďakujem za slovo, pán podpredseda. Pán kolega, ďakujem takisto za tento navrhovaný zákon, pretože aj ako rodič, ale aj ako občan to vnímam veľmi, veľmi podobne. Takisto ako tu odznelo, že už v minulosti boli snahy o podobný zákon, treba si uvedomiť, a to mi asi každý rodič dá za pravdu, že často sa pýtame detí, či už ich máme v škôlke, alebo v škole na nižších stupňoch, že koľko si spapal na obed, ale nikdy neriešime, čo si jedol alebo teda z čoho to bolo varené a dôverujeme, samozrejme, tej kuchyni a všetkým tým, tomu personálu, ktorý to pripravuje. Ale naozaj si myslím, že týmto návrhom sa nedá nič pokaziť, dá sa len zlepšiť situácia, či už u lokálnych výrobcov, predajcov a dodávateľov, ale predovšetkým aj u tých spotrebiteľov, pretože tak ako ste správne poznamenal vo svojej rozprave, aj tá dostupnosť alebo tá blízkosť tých výrobkov má, samozrejme, vplyv na tú čerstvosť a na tú kvalitu. A na druhej strane aj pre tých spotrebiteľov je oveľa ľahšie si odkontrolovať, či tie potraviny pochádzajú od výrobcov, ktorí dodržiavajú tie technológie, ktorým záleží na tej kvalite čerstvosti a tak ďalej, pretože môžme sa baviť o potravinách, ktoré sú dnes práve v tých reťazcoch dostupné, ale keď prešli pol Európy, tak môžme len veriť, a teda dúfať, že to, čo deklarujú tí predajcovia v otázke tej kvality tých potravín, naozaj aj tie potraviny spĺňajú. A druhá kategória alebo kapitola je sama osebe, a to sú aj naše stretnutia s potravinármi, ktorí veľmi kriticky sa vyjadrujú k tomu, ako je trh nastavený a akú úlohu v tom celom mechanizme zohrávajú práve tie veľké reťazce, kde sú tie podmienky šialene nastavené, a títo naši výrobcovia alebo dodávatelia, tí malí, nemajú šancu alebo nemajú možnosť akokoľvek konkurovať. Takže vďaka za túto iniciatívu.
B. Bugár, podpredseda NR SR: (2003-04-25):
Pani overovateľka, nech sa páči, len na vás čakáme. Ľ. Navrátilová, poslankyňa: Vážený pán predsedajúci, vážené kolegyne, kolegovia. Dovoľte mi, aby som vás informovala o výsledkoch tajného hlasovania voľby členov Dozornej rady Ústavu pamäti národa. Na tajné hlasovanie o návrhu na voľbu členov Dozornej rady Ústavu pamäti národa bolo vydaných a osobne prevzatých 133 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Dozornej rady Ústavu pamäti národa nula poslancov neodovzdalo hlasovacie lístky. Zo 133 odovzdaných hlasovacích lístkov bolo 6 neplatných. Zo 127 platných hlasovacích lístkov overovatelia zistili, že: pri hlasovaní o voľbe Ireny Dudášovej hlasovalo za 16 poslancov, proti 76 poslancov a zdržalo sa 35 poslancov; pri hlasovaní o voľbe Ivety Hurnej za 79 poslancov,  proti 28 poslancov, zdržalo sa 20 poslancov; pri voľbe Karola Juríka hlasovalo za 29 poslancov, proti 71 poslancov, zdržalo sa 27 poslancov; pri voľbe Lászlóa Kovácsa hlasovalo za 87 poslancov, proti 27 poslancov, zdržalo sa 13 poslancov. Na voľbu členov Dozornej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Dozornej rady Ústavu pamäti národa zvolení: Iveta Hurná a László Kovács. Ďakujem.
Beblavý, Miroslav, poslanec NR SR (2015-11-26):
Pán predseda, tento pozmeňujúci návrh obsahuje, okrem toho, že obsahuje trinásť bodov, obsahuje aj dve prílohy, ktorými sú samotné návrhy o takzvaných majetkových priznaniach. Ja môžem tie prílohy prečítať, aj keby to trvalo pomerne dlho, ale keďže majú aj svoje grafické vyjadrenie, tak samozrejme len prečítanie ich úplne nevystihuje. Alebo teda môžem prečítať len samotný pozmeňovací návrh, ak teda sa zhodneme na tom, že prílohy čítať nie je potrebné. Ale vy ako, chcel som povedať, že budem rešpektovať vaše rozhodnutie ako predsedu Národnej rady, aby potom nedošlo pri hlasovaní k nejakým otáznikom o tom, že či sme postupovali správne.
Danko, Andrej, predseda NR SR (2016-09-13):
Ďakujem. Pán poslanec Ondrej Dostál.
J. Halecký, poslanec: (2008-04-01):
Chcel by som sa však pristaviť pri jednom fenoméne, aký je váš názor, keď podľa môjho názoru financovanie na hlavu, ktoré, myslím si, zostáva naďalej v svojom princípe v realizácii ekonomiky škôl trošku zdeformovalo štruktúru škôl negatívne predovšetkým z toho dôvodu, že vytvorilo väčší počet gymnázií, teda stredne vzdelávacích škôl všeobecného zamerania. A zredukovalo počty stredných odborných škôl, odborných učilíšť čiže škôl, kde im zobralo viacej nielen talentovaných žiakov, ale aj, dá sa povedať, mierne nadpriemerných. A tým pádom stredné odborné školstvo a stredné učňovské školstvo išlo trošku do regresu. A práve vidíme, že tá spoločenská a priemyselná prax si žiada, aby tento úsek školstva bol posilnený, aby tam išli ľudia nielen čo do počtu, ale aj čo do kvality. V tejto súvislosti rád by som sa ešte opýtal, ako vidíte vstup súkromného kapitálu hlavne do učňovského školstva, lebo si myslím, že bez vstupu súkromného podnikového kapitálu bude dosť ťažké toto školstvo oživiť. Ďakujem.
Šimečka, Michal, podpredseda NR SR (2024-01-17):
Ďakujem pekne. Pán poslanec Grendel.
Zmajkovičová, Renáta, podpredsedníčka NR SR (2013-12-06):
Pán poslanec Hudacký.
Lackovič, Marek, poslanec NR SR (2023-11-16):
Ďakujem pekne. Ja by som len v krátkosti nadviazal na pána poslanca Pročka a doplnil ho ešte o taký jeden jav, ktorý sme tu možno ani nespomenuli, ale priamo nadväzuje na to, čo aj on hovoril. V PVV-čku sa síce stroho zdôvodňuje zriadenie nového ministerstva, no absentuje akákoľvek zmienka o potrebe centralizácie riešenia negatívnych javov v športe, ako je napríklad aj antidoping alebo match-fixing, divácke násilie a podobne, pod nejakú jednu strešnú organizáciu alebo sekciu, alebo odbor, akokoľvek to už nazveme, z dôvodu efektívnosti, hospodárnosti a účelovosti, ktorá však musí byť aj v zmysle medzinárodných dohovorov nezávislá a nemôže spadať pod pôsobnosť ministerstva. Na toto by sme si mali dať najbližšie štyri roky taktiež veľký pozor, pretože to veľmi úzko súvisí so športom. Ďakujem pekne.
Paška, Pavol, predseda NR SR (2014-09-19):
Pán poslanec Kaník do rozpravy.
P. Paška, predseda NR SR: (2007-11-27):
Poprosím teraz pani poslankyňu Luciu Žitňanskú, aby ako spoločná spravodajkyňa ústavnoprávneho výboru uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení zákona č. 530/2003 Z. z. o obchodnom registri v znení neskorších predpisov (tlač 436). Nech sa páči.